આઇઆઇએમ બેંગલુરુંમાં તેમની નોકરી પણ ખૂબ જ સારી ચાલી રહી હતી. પરંતુ આત્રેયી માટે આ કસોટીઓની તો એકમાત્ર શરૂઆત હતી. તે એક અન્ય દુર્ઘટનાની શિકાર બની અને તેને ફરીથી એજ ઘૂંટણ પર વાગ્યું. થોડા મહિના બાદ તેમના પગનું હલન–ચલન સંપૂર્ણપણે બંધ થઇ ગયું. આત્રેયીને પગના લીધે જે તકલીફો થવાની હતી તેના માટે તે પહેલેથી જ તૈયાર હતી. તેમણે આઇઆઇએમ બેંગલુરુંમાંથી બ્રેક લીધો અને જે ડૉક્ટર પાસે પહેલા ઇલાજ કરાવ્યો હતો તેની પાસે પાછી ગઇ. આત્રેયી કહે છે, “આ સમયે મેં નક્કી કર્યું હતું કે હું આ ક્ષણનો પણ એક આનંદ લઇશ.” કહેવાય છે ને કે દરેક કાળા વાદળા પછી એક નવી સવાર થાય છે. તેમને ગુજરાતના પ્રાકૃતિક ચિકિત્સા કેન્દ્ર દ્વારા હકારાત્મક પ્રતિક્રિયાઓ મળી. સર્જરી કરવાના બદલે ડૉક્ટરે તેમને વજન ઉતારવાની સલાહ આપી, પરંતુ હલન ચલન વગર વજન ઉતારવું તેમના માટે ઘણું મુશ્કેલ હતું. તે યોગ જેવા હળવા વ્યાયામ કરવા લાગી અને ખોરાક પર સમજ કેળવી. જેના કારણે તે ઝડપથી ઠીક થવા લાગી અને બેંગલુરું પાછા જવાનો પ્લાન બનાવ્યો.